KLASA:034-28/24-01/1

URBROJ:711-02-05/01-2024-2

Zagreb, 22. siječnja 2025.

 **RANKO STEVANOVIĆ predsjednik**

**Hrvatskog društva za farmakoekonomiku i ekonomiku zdravstva**

**Predmet: očitovanje na zahtjev Ranka Stevanovića** **predsjednika Hrvatskog društva za farmakoekonomiku i ekonomiku zdravstva**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo) je dana 07. lipnja 2024. zaprimilo zahtjev za očitovanjem koji je podnio Ranko Stevanović, predsjednik Hrvatskog društva za farmakoekonomiku i ekonomiku zdravstva.

Podnositelj traži tumačenje smatra li se lobiranjem proaktivno (bez poziva Zavoda) usmeno ili pisano komuniciranje, prenošenje informacija i zagovaranje u vezi s odlučivanjem radi rješavanja podnesenog zahtjeva i ostvarivanja interesa uvrštenja lijeka na liste lijekova Zavoda u smislu članka. 2. točke 1. Zakona o lobiranju, te moraju li navedene aktivnosti provoditi lobisti upisani u Registar lobista iz članka. 2. točke 3. Zakona, budući da su Odluke o utvrđivanju listi lijekova koje se periodično donose nakon uvrštavanja lijeka na liste opći akti.

Zahtjev u ovom predmetu podnesen je od strane osobe koja nije lobirana osoba iz članka 2. stavka 1. točke 4. Zakona o lobiranju (“Narodne novine“, broj 36/24, dalje: ZOL), ali se njegov sadržaj odnosi na tumačenje odredaba ZOL-a, stoga Povjerenstvo u sastavu Aleksandre Jozić-Ileković kao predsjednice Povjerenstva, Ines Pavlačić i Ane Poljak kao članova Povjerenstva, povodom podnesenog zahtjeva kao nadležno tijelo provedbu Zakona o lobiranju, vođenje Registra lobista i izricanje sankcija za kršenje Zakona određeno je Povjerenstvo za odlučivanje o sukobu interesa na 69. sjednici održanoj 22. siječnja 2025., podnositelju daje očitovanje, kako slijedi.

 Uvidom u sadržaj naprijed mjerodavnih propisa koji reguliraju stavljanje lijekova na osnovnu i dopunsku listu lijekova Zavoda, Povjerenstvo zaključuje kako se radi o donošenju općih akata od strane tijela koje ima javne ovlasti u rješavanju o pravima i obvezama osiguranih osoba iz obveznoga zdravstvenog osiguranja u vidu donošenja općeg akta za provedbu obveznog zdravstvenog osiguranja odnosno utvrđivanja osnovne lista lijekova Zavoda (koji se u cijelosti osiguravaju na teret sredstava obveznoga zdravstvenog osiguranja) i dopunske liste lijekova Zavoda (u odnosu na koje osigurana osoba Zavoda sudjeluje u cijeni lijeka u određenom iznosu neposredno ili putem dopunskoga zdravstvenog osiguranja, u skladu sa zakonom kojim se uređuje dobrovoljno zdravstveno osiguranje) te se stoga radi o javnom odlučivanju u smislu članka 2. stavka 2. ZOL-a.

Slijedom navedenog sve osobe koje sudjeluju ili su u konkretnom slučaju nadležne za javno odlučivanje koje se odnosi na donošenje općih akta - lista lijekova Zavoda, ukoliko pristanu na komunikaciju s lobistom na načine propisan člankom 2. stavkom 1. ZOL-a, radi postizanja cilja koji je u konkretnom slučaju stavljanje lijeka na listu, smatraju se lobiranim osobama. Pri tome se samo lobiranje može se odvijati kroz bilo koji oblik usmene ili pisane komunikacije kao dio strukturiranog i organiziranog promicanja, zagovaranja ili zastupanja određenih interesa ili prenošenja informacija u vezi s javnim odlučivanjem radi ostvarivanja interesa korisnika lobiranja.

Nesporno, da bi se radilo o lobiranju lobirane osobe moraju pristati komunicirati s lobistom kako je to propisano člankom 2. stavkom 4. ZOL-a.

U konkretnoj proceduri, lobirane osobe bi mogli biti članovi Povjerenstva za lijekove Zavoda s obzirom da sudjeluju u javnom odlučivanju na način da temeljem njihovog pozitivnog mišljenja Upravno vijeće Zavoda kao tijelo koje ima javne ovlasti donosi listu lijekova (opći akt). Upravno vijeće Zavoda bi isto tako mogli biti lobirane osobe jer isto tijelo donosi konačnu odluku o stavljanju lijekova na liste. U odnosu na druge osobe koje sudjeluju u procesu stavljanja lijekova na liste Zavoda bilo bi potrebno konkretizirati upit u smislu sagledavanja njihove uloge u procesu stavljanje lijekova na listu Zavoda.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositelju, putem e-maila
2. Objava na internetskoj stranici Povjerenstva
3. Pismohrana